Source: https://zastupitelstvo.egov.sk/sk/samosprava/uznesenie/id:8058
Timestamp: 2020-07-08 00:10:40+00:00
Document Index: 15977864

Matched Legal Cases: ['§9', 'Čl. 15', 'Čl. 16', '§ 9', 'Čl. 15', 'Čl. 16', '§ 17', '§ 4']

Uznesenia | Bratislava-Staré Mesto (mestská časť) | Zastupiteľstvo
Kód obce: 528595 38867 obyvateľov Odoberať pozvánky emailom zobraziť na mape
Mestská časť, okres Bratislava I
www.staremesto.sk
O zastupiteľstve
Plán termínov zasadnutí MR a MZ
Miestne zastupiteľstvo – Zasadnutie 26.05.2020
Bod č. 17: Návrh na schválenie zámeru, spôsobu nájmu a podmienok obchodnej verejnej súťaže na nájom nebytového priestoru na ulici 29. augusta 15f v Bratislave
Uznesenie 34/2020
Uložiť ako PDF
Uložiť ako PDF so všetkými hlasovaniami
Schválené znenie uznesenia
Miestne zastupiteľstvo mestskej časti Bratislava-Staré Mesto
1) v súlade s §9 a 9a ods. 9 zákona č. 138/1991 Zb. z. o majetku obcí v znení neskorších predpisov a v súlade s Čl. 15 ods. 2 a s Čl. 16 Zásad hospodárenia s majetkom mestskej časti Bratislava-Staré Mesto a s majetkom zvereným do správy mestskej časti Bratislava-Staré Mesto zámer prenajať nehnuteľnosť vo vlastníctve hlavného mesta SR Bratislavy, v správe mestskej časti Bratislava–Staré Mesto spôsobom vyhlásenia obchodnej verejnej súťaže, a to:
• nebytový priestor N16 o výmere 22,70 m2, vo vlastníctve hlavného mesta SR Bratislavy, v správe mestskej časti Bratislava-Staré Mesto, nachádzajúceho sa v suteréne bytového domu na ul. 29. augusta 15f v Bratislave, súpisné číslo 2263, na ulici 29. augusta, číslo vchodu 15f, ktorý je postavený na pozemku parcela registra "C" parcela č. 9086/1, druh pozemku: zastavané plochy a nádvoria o výmere 642 m2, katastrálne územie Staré Mesto, zapísaný na liste vlastníctva č. 6171, katastrálne územie Staré Mesto,
2) v súlade s § 9a ods. 9 zákona č. 138/1991 Zb. z. o majetku obcí v znení neskorších predpisov a v súlade s Čl. 15 ods. 2 a s Čl. 16 Zásad hospodárenia s majetkom mestskej časti Bratislava-Staré Mesto a s majetkom zvereným do správy mestskej časti Bratislava-Staré Mesto podmienky obchodnej verejnej súťaže na nájom nehnuteľnosti v nasledovnom znení:
Mestská časť Bratislava–Staré Mesto, Vajanského nábr. 3, 814 21 Bratislava, IČO: 603 147 (ďalej len „vyhlasovateľ“) podľa paragrafu 9a ods. 1 písm. a) zákona č. 138/1991 Zb. o majetku obcí v znení neskorších predpisov, § 17 ods. 3 zákona č. 377/1990 Zb. o hlavnom meste Slovenskej republiky Bratislave v znení neskorších predpisov, paragrafu 281 a nasl. zákona č. 513/1991 Zb. Obchodný zákonník v znení neskorších predpisov, v súlade so Zásadami hospodárenia s majetkom mestskej časti Bratislava–Staré Mesto a majetkom zvereným do správy mestskej časti Bratislava–Staré Mesto týmto
na najvhodnejší návrh na uzavretie zmluvy o nájme nehnuteľnosti nachádzajúcej sa v Bratislave, v katastrálnom území Staré Mesto, ktorá je vo vlastníctve hlavného mesta Slovenskej republiky Bratislavy a je zverená do správy mestskej časti Bratislava-Staré Mesto za nasledovných súťažných podmienok:
1. Predmet obchodnej verejnej súťaže:
• nebytový priestor N16 o výmere 22,70 m2 , vo vlastníctve hlavného mesta SR Bratislavy, v správe mestskej časti Bratislava-Staré Mesto, nachádzajúceho sa v suteréne bytového domu na ul. 29. augusta 15f v Bratislave, súpisné číslo 2263, na ulici 29. augusta, číslo vchodu 15f, ktorý je postavený na pozemku parcela registra "C" parcela č. 9086/1, druh pozemku: zastavané plochy a nádvoria o výmere 642 m2, katastrálne územie Staré Mesto, zapísaný na liste vlastníctva č. 6171, katastrálne územie Staré Mesto
2. Termín a miesto prevzatia súťažných podkladov:
Súťažné podklady - tlačivá záväzných ponúk, bude možné získať na internetovej stránke www.staremesto.sk alebo osobne prevziať v termíne od 01.06.2020 do 01.07.2020 do 12.00 hod. v podateľni Miestneho úradu mestskej časti Bratislava-Staré Mesto.
3. Kontaktná osoba vyhlasovateľa:
Mgr. Kristína Majvitorová, tel.: +421911821396, kristina.majvitorova@staremesto.sk
4. Doba nájmu:
Nájomná zmluva bude uzatvorená na dobu neurčitú.
5. Účel nájmu: sklad
6. Minimálne mesačné nájomné: 2,00 EUR/m2/mesiac
7. Ďalšie podmienky nájmu nehnuteľnosti:
• Nájomca bude povinný uhradiť prenajímateľovi finančnú kauciu vo výške trojmesačného dohodnutého nájomného do 10 dní odo dňa podpisu nájomnej zmluvy na účet prenajímateľa;
• Nájomca bude povinný okrem nájomného uhrádzať aj poplatky za služby a prevádzkové náklady.
• Nájomca bude povinný v lehote určenej v nájomnej zmluve podpísať notársku zápisnicu, ktorou vyjadrí súhlas s vykonateľnosťou svojich záväzkov voči prenajímateľovi, ktoré mu vyplývajú z nájomnej zmluvy a použitím notárskej zápisnice ako exekučného titulu - konkrétne bude nájomca súhlasiť s vykonateľnosťou svojho záväzku vypratať a odovzdať predmet nájmu v prvý pracovný deň po dni skončenia nájmu z dôvodu uplynutia doby nájmu, na ktorú bol nájom dohodnutý alebo po ukončení nájmu v dôsledku písomnej dohody o skončení nájmu alebo v dôsledku zániku nájmu výpoveďou a bude súhlasiť s vykonateľnosťou svojho záväzku platiť nájomné a úhrady za služby spojené s užívaním predmetu nájmu a zaplatiť všetky splatné pohľadávky vzniknuté na základe nájomnej zmluvy spolu s ich príslušenstvom v deň ukončenia nájmu. Náklady na spísanie notárskej zápisnice znáša nájomca.
• Nájomca môže vykonať stavebné úpravy, opravy, udržiavacie práce, rekonštrukciu alebo modernizáciu predmetu nájmu až na základe predchádzajúceho písomného súhlasu mestskej časti ako prenajímateľa, v ktorom bude presne špecifikovaný rozsah, charakter a predbežná cenová kalkulácia plánovaných zmien.
8. Obsah a spôsob spracovania, označenia a podávania súťažných návrhov:
• Súťažný návrh je možné podať len na tlačive záväznej ponuky. Na súťažné návrhy podané na inom tlačive ako určenom, nebude súťažná komisia prihliadať. Navrhovatelia sú povinní doručiť záväzné súťažné návrhy v zalepenej obálke neporušenej, nepriehľadnej a nepriesvitnej s označením: „obchodná verejná súťaž, nájom nebytového priestoru, Ul. 29 augusta 15, NEOTVÁRAŤ!“ Obchodné meno príp. meno a priezvisko navrhovateľa musí byť riadne označené na obálke.
• Navrhovatelia sú povinní uviesť vo svojom súťažnom návrhu presný účel nájmu, predložiť stručný podnikateľský zámer a odhadovanú výšku investícií do rekonštrukcie priestorov. V prípade ak táto podmienka nebude splnená, súťažná komisia súťažný návrh odmietne.
• Navrhovatelia sú povinní pred podaním záväzného súťažného návrhu zaplatiť paušálnu náhradu výdavkov vyhlasovateľa v sume 20,00 € a to v hotovosti do pokladne Miestneho úradu mestskej časti Bratislava–Staré Mesto a doklad o úhrade vložiť do obálky.
• Súťažné návrhy je možné podávať v termíne do 01.07.2020 do 12.00 hod.
• Súťažné návrhy nemôžu navrhovatelia po podaní nijako meniť ani dopĺňať. Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy, ktorých obsah nezodpovedá súťažným podmienkam. Takéto návrhy komisia odmietne.
Súťažný návrh musí obsahovať súčasne všetky údaje požadované podľa bodu 7. V prípade ak neobsahuje čo i len jednu požiadavku definovanú v bode 7, komisia návrh odmietne.
• Vyhlasovateľ nenahrádza navrhovateľom náklady, ktoré im vznikli v súvislosti s účasťou v súťaži.
• Navrhovatelia predložia čestné vyhlásenie podpísané oprávnenou osobou v nasledovnom znení:
„Navrhovateľ ani akýkoľvek iný subjekt s personálnym, prípadne majetkovým prepojením na navrhovateľa nemá nevyrovnané záväzky po lehote splatnosti voči mestskej časti Bratislava-Staré Mesto, hlavnému mestu SR Bratislave, Sociálnej poisťovni, ktorejkoľvek zdravotnej poisťovni alebo daňovému úradu. Navrhovateľ berie na vedomie, že v prípade zistenia nedovoleného obmedzenia súťaže dohodou medzi ním a iným subjektom, spočívajúcou v koordinácii podľa § 4 ods.4 písm. j) zák. č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov, je mestská časť oprávnená neuzatvoriť zmluvu s ním alebo s takýmto subjektom, resp. od už uzatvorenej zmluvy odstúpiť, pričom tieto subjekty budú povinné nahradiť mestskej časti vzniknutú škodu.“
• Navrhovateľ predloží k záväznému súťažnému návrhu písomný súhlas so spracovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.
• Obálky so súťažnými návrhmi sa budú otvárať a súťažné návrhy budú vyhodnotené v termíne do 20.07.2020.
9. Kritéria hodnotenia súťažných návrhov
Kritériom pre vyhodnotenie súťažných návrhov je najvyššia ponúknutá výška nájomného.
10. Zverejnenie výsledkov súťaže
Výsledky súťaže budú zverejnené najneskôr do 31.07.2020 na internetovej stránke www.staremesto.sk a na úradnej tabuli miestneho úradu. Navrhovateľ, ktorý podal víťazný návrh, bude upovedomený písomne najneskôr v lehote 10 dní od zverejnenia výsledkov súťaže. Navrhovatelia, ktorí v súťaži neuspeli, budú o tejto skutočnosti písomne upovedomení.
11. Výhrada zrušenia súťaže
Vyhlasovateľ si vyhradzuje právo kedykoľvek zrušiť túto verejnú obchodnú súťaž. O zrušení súťaže budú navrhovatelia, ktorí podali návrhy, písomne upovedomení.
12. Výhrada odmietnutia všetkých návrhov
Vyhlasovateľ si vyhradzuje právo odmietnuť všetky predložené súťažné návrhy.
Hlasovanie č. 38
Návrh na schválenie zámeru, spôsobu nájmu a podmienok obchodnej verejnej súťaže na nájom nebytového priestoru na ulici 29. augusta 15f v Bratislave
Schválené Prítomní: 17	Neprítomní: 8	Za: 17	Proti: 0	Zdržali sa: 0	Nehlasovali: 0
Mgr. art. Adam Berka
Bc. Ivan Bútora
Mgr. Anna Dojčánová
Matej Gomolčák
doc. RNDr. Damask Gruska, PhD.
Mgr. Petra Hitková, PhD.
Mgr. art. Dana Kleinert
Mgr. Juraj Mikulášek
MUDr. Viera Satinská
Ing. Petr Skalník
Mgr. Martina Uličná
Ing. Matej Vagač
Mgr. arch. Miroslav Vrábel
Mgr. Boris Ažaltovič
Ing. arch. Ľubomír Boháč
Ing. arch. Martin Gajdoš
PaedDr. Barbora Oráčová, PhD.
Mgr. Vladimír Palko
RNDr. Milan Remiš
Ing. Tomáš Ziegler
2020 © eGov Systems